Keep Calm and Carry On

Keep Calm and Carry On (v preklade z ang. Zachovajte pokoj a pokračujte) je motivačný plagát z roku 1939 distribuovaný vládou Spojeného kráľovstva v rámci prípravy na Druhú svetovú vojnu. Mal za úlohu pozdvihnúť morálku britskej verejnosti, ktorá sa obávala predpokladaných masívnych leteckých útokov na dôležité mestá. V jeho originálnej verzii je na červenom pozadí umiestnený biely nápis, nad ktorým je biela koruna. I keď bolo vytlačených viac ako 2,45 milióna jeho kópií, plagát na verejnosti nebol veľmi známy až do roku 2000, kedy bola jedna z kópií znovu-objavená v kníhkupectve Barter Books v meste Alnwick. Odvtedy ho využilo množstvo súkromných spoločností ako dekoratívnu grafiku pre svoje produkty.

Plagát sa stal vo svete známym aj ako symbol evokujúci viktoriánsku vieru v britský stoicizmus. V súčasnosti je internetovým mémom s množstvom rôznych paródií a imitácií.

 Referencie 

 Iné projekty 

 Zdroj 



Kategória:Propaganda
Kategória:Internetové mémy
Kategória:Vzniklo v 1939
Kategória:Druhá svetová vojna v kultúre